28)

I bilag B indsættes følgende efter tabel 26: »INDBERETNING AF DATA 1. Opdeling A*3, A*10, A*21, A*38, A*64, der er afledt af NACE rev. 2, og P*3, P*10, P*21, P*38 og P*64, der er afledt af CPA 2008, anvendes til alle data, der skal indberettes efter den 31. august 2011, med de undtagelser, som er nævnt i andet afsnit. De medlemsstater, som har fået bevilget en undtagelse vedrørende indberetningen af data til tabel 15-19 i forordning (EF) nr. 2223/96 frem til 2011 eller senere, anvender opdeling A3, A6, A17, A31, A60, P3, P6, P17, P31 og P60 for referenceperioder frem til 2007 og opdeling A*3, A*10, A*21, A*38, A*64, P*3, P*10, P*21, P*38 og P*64 for referenceperioder fra 2008, uanset hvornår dataene indberettes. 2. Indtil den 31. december 2014 skal der ved indberetning af data til tabel 10 anvendes opdeling A*10 på grundlag af NACE rev. 2 eller følgende aggregerede positioner i opdeling A*10 på grundlag af NACE rev. 2: — (G, H, I og J) i stedet for (G, H og I) og (J) — (K, L, M og N) i stedet for (K), (L) og (M og N) — (O, P, Q, R, S, T og U) i stedet for (O, P og Q) og (R, S, T og U). Fra den 1. januar 2015 anvendes opdeling A*10 på grundlag af NACE rev. 2 til indberetning af data til tabel 10. 3. Ved indberetning af data til tabel 12 anvendes opdeling A*10 på grundlag af NACE rev. 2 eller følgende aggregerede positioner i opdeling A*10 på grundlag af NACE rev. 2: — (G, H, I og J) i stedet for (G, H og I) og (J) — (K, L, M og N) i stedet for (K), (L) og (M og N) — (O, P, Q, R, S, T og U) i stedet for (O, P og Q) og (R, S, T og U). 4. Indberetningen af data i henhold til opdeling A*38 og A*64 vedrørende hovedgruppe 26a og 44a »herunder: beregnet lejeværdi af ejerboliger«, der er anført i afsnittet GRUPPERING OG KODNING AF ERHVERV (A*), PRODUKTER (P*) OG FASTE AKTIVER (INVESTERINGER I FAST REALKAPITAL) (AN) i bilag IV, er kun obligatorisk for variabel P.1, P.2, B.1g i tabel 3 i bilag B til forordning (EF) nr. 2223/96. 5. De data, som første gang skal indberettes efter den 31. august 2011 i henhold til ENS 95-indberetningsprogrammet for nationalregnskabsdata, opdeles på grundlag af NACE rev. 2 eller CPA 2008 efter aktivitet eller produkt og skal dække følgende observationsperioder: a) : Tabel 1 : fra 2000 (2000Q1 for kvartalsdata) b) : Tabel 3 : fra 2000 c) : Tabel 10 : 2009 d) : Tabel 12 : 2009 e) : Tabel 20 : fra 2000 f) : Tabel 22 : fra 2000. Medlemsstaterne indsender årlige data til tabel 1 sammen med første indberetning af kvartalsdata til tabel 1 for 2011Q2 og senest den 30. september 2011. 6. De data, som første gang skal indberettes efter den 31. august 2012 i henhold til ENS 95-indberetningsprogrammet for nationalregnskabsdata, opdeles på grundlag af NACE rev. 2 eller CPA 2008 efter aktivitet eller produkt og skal dække mindst følgende observationsperioder: a) Tabel 1 (undtagen variablerne under »Befolkning, beskæftigelse, aflønning af ansatte«): — Fra 1990 (1990Q1 for kvartalsdata) for Belgien, Danmark, Tyskland, Irland, Grækenland, Spanien, Frankrig, Italien, Luxembourg, Nederlandene, Østrig, Portugal, Finland, Sverige, Det Forenede Kongerige — Fra 1995 (1995Q for kvartalsdata) Bulgarien, Tjekkiet, Estland, Cypern, Letland, Litauen, Ungarn, Malta, Polen, Rumænien, Slovenien og Slovakiet. b) Tabel 3 (undtagen variablerne under »Beskæftigelse, aflønning af ansatte«): Fra 1995 for A*10 og A*38. c) Tabel 10: fra 2000 d) Tabel 12: fra 2000. 7) For tabel 15, 16, 17 18 og 19 er det ikke nødvendigt at omkode data til NACE rev. 2 eller CPA 2008.«